Doctor Who

Doctor Who je populárny britský sci-fi televízny seriál spoločnosti BBC. Opisuje dobrodružstvá záhadného cestovateľa v čase, predstavujúceho sa ako Doktor (orig. the Doctor). 

Pre seriál je typický nadhľad a využíva klišé a zápletky z brakových sci-fi 50. a 60. rokov. V každej časti hrajú mimozemšťania – sci-fi alebo fantastické strašidlá. Zápletky satiricky zobrazujú rôzne udalosti z minulosti alebo budúcnosti. Udalosti (katastrofy) zavinili mimozemšťania (novodobé strašidlá) alebo Doktor. Doktor si vždy berie svojich spoločníkov. Zatiaľ, v klasických sériách, boli z minulosti, budúcnosti a len niekedy zo súčasnosti, v obnovených to boli zväčša zo súčasnosti. Doktora si zahralo 14 hercov, kvôli jeho regenerácii (rok 2018). Súčasný Doktor je Jodie Whittaker, ktorá nahradila Capaldiho vo vianočnom špeciáli.

Seriál je zapísaný v Guinessovej knihe rekordov ako najdlhšie bežiaci sci-fi seriál na svete a je súčasťou modernej britskej kultúry. Briti považujú seriál, preslávený farbistými príbehmi a špeciálnymi efektmi, za kultový a v roku 2005 bol ocenený ako najlepší televízny seriál.

Zápletka 

Doktor si meno vybral pri zasvätení (ostatní Páni času ho priviedli k trhline v časopriestore, keď bol mladý). Je rasy Pánov času (orig. Time Lords). Rasa je humanoidná (my vyzeráme ako Páni času). Jeden z anatomických rozdielov je, že Páni času majú dve srdcia. Páni času dokážu regenerovať. Keď sa ich telo veľmi poškodí, regenerujú a získajú novú podobu. Doktor má vo zvyku po každej regenerácii (s výnimkou keď 10. Doktor usmernil prebytočnú energiu do nádoby s odseknutou rukou, teda keď zmenia výzor) vymeniť odev. Ak sa niečo stane iba s nejakou časťou ich tela tesne po regenerácii, tá časť tela dorastie kvôli nespotrebovanej, prebytočnej regeneračnej energii (odsekli mu skôr spomínanú ruku, ale znova mu narástla). 

Doktor cestuje vo svojom stroji času T.A.R.D.I.S (v origináli Time And Relative Dimension In Space, teda čas a relatívna dimenzia v priestore), ktorá zvonku vyzerá ako britská policajná telefónna búdka zo 60. rokov. So svojimi spoločníkmi cestuje naprieč celým časopriestorom. Ale originálna T.A.R.D.I.S sa prispôsobuje prostrediu, v ktorom sa nachádza. Lenže Doktorova T.A.R.D.I.S má poškodený chameleoní obvod, a preto ostala ako telefónna búdka. 

Chameleoní obvod je obvod, ktorý umožňuje T.A.R.D.I.S sa prispôsobiť obdobiu a miestu, kde sa nachádza (napríklad v Egypte by z nej bola pyramída).

Vysielanie 
Vysielanie sa začalo roku 1963 a pokračovalo až do roku 1989. Počas tohto obdobia vznikli dva filmy (roky 1965, 1966). Následne bol v roku 1996 natočený film, ktorý mal slúžiť ako pilotná snímka k novej sérii (k jej natočeniu nikdy nedošlo). Ku skutočnému znovuzrodeniu Doktora došlo až v roku 2005, opäť pod taktovkou BBC a kanadskej spoločnosti CBC ako ko-producenta.

Spin-offy 
V priebehu vysielania série z roku 2005 vznikli tri spin-offy; seriál Torchwood, seriál The Sarah Jane Adventures (Dobrodružstvá Sáry Jane) a v roku 2017 seriál The Class (Trieda), ktoré nadväzujú na dej Doctora Who. Taktiež sa počas klasických sérií snažili vyprodukovať spin-off menom K9 and the Company, lenže pre malú sledovanosť prvej časti (A Girl's Best Friend) k tomu nedošlo. Ale počas obnovených sérií K9 predsa dostal vlastný (polo) spin-offu. Volá sa K9 a vysiela sa na austrálskom Disney Channel. Seriál má iba jednu sériu, ktorá má 23 epizód, ale bolo oznámené, že 2. séria tiež vznikne.

Doktor

Série a časti 
Hlavný článok: Zoznam častí seriálu Doctor Who.

Referencie 

Vedecko-fantastické televízne seriály
Britské televízne seriály
Televízne seriály BBC
Televízne seriály z roku 1963